
Serviciul Impozite și Taxe Locale-
Compartimentul urmărire contracte
Nr.  1682  din 16.02.2023
RAPORT DE SPECIALITATE

la proiectul de hotărâre privind aprobarea modificării Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri construite prin A.N.L. administrarea , exploatarea şi închirierea acestora  
Având în vedere referatul de aprobare înregistrat cu nr.1681  din 16.02.2023 , întocmit de primarul Municipiului Marghita în calitate de inițiator al proiectului de hotărâre privind aprobarea Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri construite prin A.N.L. administrarea, exploatarea şi închirierea.

Având în vedere prevederile juridice :

-  art. 8 și art. 10 din Legea nr. 152/1998 privind înfiinţarea Agenţiei Naţionale pentru locuinţe, cu modificările și completările ulterioare;

- art. 15 și art. 19^ 2 din H.G. nr. 962/2001 privind aprobarea Normelor metodologice pentru punerea în  aplicare a prevederilor Legii nr. 152/1998 privind înfiinţarea Agenţiei Naţionale pentru locuinţe, cu modificările și completările ulterioare;

- art. 129, alin. (2), lit. c) şi alin. (6), lit. a), art. 139, lit. g) din O.U.G.nr. 57/2019 privind Codul administrativ.


Ținând cont de:

- HCL nr. 231 din 23.11.2021 privind aprobarea Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri construite prin A.N.L. administrarea , exploatarea şi închirierea acestora; 

 
Luând în considerare că:  

- la nivelul UAT Marghita avem în administrare 373 de locuințe de tip A.N.L. pentru tineri,  nu avem în construcţie sau în plan a se construi şi da în administrare alte locuinte de tip A.N.L. pentru tineri,  se pune problema repartizării locuințelor care devin vacante pe măsura eliberării lor de către actualii chiriaşi din varii motive; 

- Listele de prioritate pentru acordarea locuinţelor de tip A.N.L. pentru tineri cu 1 și 2 camere, aprobate prin H.C.L. nr. 239 din 19.12.2022 s-au epuizat, iar  în şedinţa comisiei sociale de analiză şi soluţionare a solicitărilor de locuinţe pentru tineri destinate închirierii în baza Legii 152/1998 privind înfiinţarea A.N.L., consemnată în Procesul verbal nr. 431 din 16.01.2023 s-a aprobat Graficul calendar de lucru al comisiei în vederea întocmirii unei noi Liste de prioritate pentru repartizarea  locuinţelor  de tip A.N.L. pentru tineri în vederea ocupării cu celeritate a  locuințelor de tip A.N.L. care s-au eliberat;

- modificările legislative ale prevederilor art. 8 și art. 10 din Legea nr. 152/1998 privind înfiinţarea Agenţiei Naţionale pentru locuinţe, cu modificările și completările ulterioare, și a art. 15 și 19^2 din H.G. nr. 962/2001 privind aprobarea Normelor metodologice pentru punerea în  aplicare a prevederilor Legii nr. 152/1998 privind înfiinţarea Agenţiei Naţionale pentru locuinţe, cu modificările și completările ulterioare, permit aplicarea unui regulament mai suplu, mai flexibil care vine în concordanţă cu cerinţa noastră de repartizare cu celeritate a locuinţelor vacante, pentru a evita suportarea cheltuielilor de întreţinere de către administraţia locală a acelor  locuinţe.     
  În baza art. 196, alin. (1), lit. a) din O.U.G. nr. 57/2019 privind Codul administrativ, propun aprobarea de către Consiliul Local al Municipiului Marghita a următoarelor modificări ale Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri construite prin A.N.L. administrarea, exploatarea şi închirierea acestora,  în conformitate cu legislaţia în vigoare :
Art. 12  Locuinţele pentru tineri destinate închirierii, inclusiv cele construite şi destinate în mod exclusiv închirierii tinerilor specialişti din învăţământ sau sănătate, repartizate în condiţiile art. 8 alin. (3) sau ale art. 23, după caz, se pot vinde titularilor contractelor de închiriere, numai la solicitarea acestora, după expirarea a minimum 6 ani consecutivi de la data încheierii primului contract de închiriere către acelaşi titular şi/sau către persoana în beneficiul căreia s-a continuat închirierea în condiţiile legii, fără ca vânzarea să fie condiţionată de vârsta solicitantului şi fără interdicţie de vânzare sau după minimum un an neîntrerupt de la data încheierii primului contract de închiriere, cu condiţia consemnării interdicţiei de vânzare pe o perioadă de 5 ani de la data dobândirii acestora la înscrierea dreptului de proprietate în cartea funciară, în condiţiile legii;
Art. 42. Contractele de închiriere iniţiale se încheie pe o durată de 5 ani de la data repartizării locuinţei şi vor cuprinde clauze referitoare la revizuirea cuantumului chiriei precum şi actualizarea anuală a cuantumului chiriei în funcție de modificările legilor în domeniu. După expirarea contractului iniţial, prelungirea contractului se realizează la cerere şi se face succesiv pe o perioadă de 5 ani prin recalcularea chiriei. La data prelungirii contractului, titularul contractului de închiriere, soţul/soţia acestuia şi/sau alte persoane fără venituri aflate în întreţinerea acestuia au obligaţia să facă dovada că nu au dobândit o locuinţă în proprietate şi/sau cu chirie, proprietate de stat, proprietate a unităţii administrativ-teritoriale Marghita sau a unităţii în care îşi desfăşoară activitatea în Marghita. În situaţia în care această condiţie nu este îndeplinită, contractul de închiriere nu se mai prelungeşte. Fac excepţie cotele-părţi dintr-o locuinţă, dobândite în proprietate, în condiţiile legii, dacă acestea nu depăşesc suprafaţa utilă de 37 mp, suprafaţă utilă minimală/persoană, prevăzută de Legea nr. 114/1996, republicată, cu modificările şi completările ulterioare.

